الجماليه (حي)

حى الجماليه بليه شهره تاريخيه و عالميه لإن بيعتبر مجمع تراث القاهره من ساعة ما اتبنت. فيه الازهر ، و جامع الحاكم بأمر الله ، و الجامع الأقمر و غيرها ، و فيه اسوار القاهره ، و بواباتها ، و المدارس الأيوبيه و المملوكيه ، و خان الخليلى ، و الصاغه ، و النحاسين.

بيتقال ان التسميه بتتنسب للامير " جمال الدين محمود الاستادار " من عهد المماليك البرجيه بعد ما بنى فى الحى مدرسه سنة 1409 و كانت من أعظم مدارس القاهره. مساحة الحى العريق ده حوالى 2.5 % من مساحة القاهره الحاليه. من الشرق بيحده جبل المقطم اللى كان فوقه قلعة الجبل مقر إقامة و حكم سلاطين مصر ، و من الشمال حى الوايلى و الظاهر ، و من الغرب احياء باب الشعريه و الموسكى ، و من الجنوب حى الدرب الاحمر.

بيضم حى الجماليه 18 شياخه أهمها شياخة الجماليه و برقوق و قايتباى و البندقدار و المنصوريه و الدراسه و العطوف و قصر الشوق و الخواص و باب الفتوح و خان الخليلى و الخرنفش و بين السورين.

بيحد حى الجماليه التاريخى من الشرق شارع المعز لدين الله ومنطقة بين القصرين، ومن الشمال والغرب ابواب القاهره ، الفتوح و النصر ، وجزء من السور الفاطمى، ومن الجنوب شارع الازهر، فى العصر الفاطمى المنطقه دى كانت حوالى خمس القاهره و كانت فيها قصور الخلافه الفاطميه و ملحقاتها و بعد نهاية الدوله الفاطميه سنة 1171 على ايد صلاح الدين الأيوبى اتدهور حال القصر الفاطمى و بقى بيسكن فى اجزاء منه عامة الناس و أسس الامير جهاركس الخليلى، و ده كان امير من احد امرا الدوله المملوكيه فى عهد السلطان الظاهر برقوق ، خان الخليلى سنة 1382 على أنقاض ترب الخلفا الفاطميين فى مصر اللى اتعرفت باسم " تربة الزعفران "، و كانت على الجزء الجنوبى من قصر الخلافة الفاطمى.

فى سنة 1409، الامير جمال الدين يوسف الأستادار حل الوقفيات فى منطقة رحبة باب العيد و بنى مدرسه ، و من بعده سكنت عامة الشعب فى المنطقه فظهرت فيه الزقايق اللى اتشعبت مع مرور الايام و ظهر حى الجمالية.

شوف كمان : احياء القاهره
 المراجع 
 المقريزى : المواعظ و الاعتبار بذكر الخطط و الاثار، مطبعة الادب، القاهرة 1968.
 حسن الرزاز : عواصم مصر ، دار الشعب، القاهرة 1995
 حسن حافظ :"حى الجمالية"..مجمع تراث القاهرة الاسلامى يزدهر مجددا.جريدة الجريدة الكويتية عدد 22/12/2009
بيقولوا إن الاسم جاى من الأمير «جمال الدين محمود الاستادار» من أيام المماليك البرجية، لما بنى مدرسة في الحي ده سنة 1409، وكانت من أعظم المدارس في القاهرة وقتها. مساحة الحي العريق ده حوالي 2.5% من مساحة القاهرة دلوقتي. من ناحية الشرق بيحده جبل المقطم، واللي كانت فوقه قلعة الجبل، اللي كان فيها سكن وحكم سلاطين مصر، ومن ناحية الشمال حي الحسينية والظاهر، ومن الغرب أحياء باب الشعرية والموسكي، ومن الجنوب حي الدرب الأحمر.

 مشاهير الحى 

 شوف كمان 
احياء القاهره القديمه واصل اسمائها

جماليه
تصنيف:القاهرة
تصنيف:تاريخ مصر